
Edrych ymlaen: Dadansoddiad beirniadol o lythrennedd, rhifedd a chymhwysedd digidol fel cyfrifoldebau trawsgwricwlaidd.
Cyflwyniad:
Bwriedir trafod ac ystyried rhifedd, llythrennedd a chymhwysedd digidol fel cyfrifoldebau trawsgwricwlaidd a’r modd gallwn eu haddysgu. Gwêl isod lawer o safbwyntiau yn dadlau o blaid ac yn erbyn addysgu yn drawsgwricwlaidd. ‘Children should be deeply and personally involved in the creation of knowledge through problem solving and experiment…’ (Barnes, 2015). Awgryma’r gosodiad yma mai rôl y disgybl sy’n hollbwysig i’r dull, dylid hybu’r annibyniaeth i ddysgu drwy wahanol feysydd. Datblygwyd y syniad o addysgu’n drawsgwricwlaidd yn hwyr yn yr 19fed ganrif gan ddamcaniaethwyr fel Dewey, Montesorri a Steiner. Felly, y mae’r syniad yn un hen sydd bellach angen eu haddasu i weithio yn ein systemau addysg heddiw. Cyflwyna Barnes (2015) wyth model i gefnogi cynllunio trawsgwricwlaidd, argymhellir model aml ddisgyblaethol i athrawon newydd gymhwyso neu ddibrofiad. Gellid dadlau mai yma rhaid gychwyn wrth ystyried datblygiad y cwricwlwm newydd ac argymhellion Donaldson o’r tri chyfrifoldeb a’r newid mewn addysgeg (Donaldson, 2015).
Dyfodol Llwyddiannus:
Awgrymir diwygiad newydd y cwricwlwm i Gymru gan Donaldson (2015) fod angen pwyslais ar gyfrifoldebau trawsgwricwlaidd. Er hyn, nodir yn  y cwricwlwm 2008 (Llywodraeth Cymru, 2008) bod angen themâu trawsgwricwlaidd a mwy o bwyslais ar sgiliau a hyblygrwydd i’r addysgu. Yn sicr, ni ddigwyddodd hyn oherwydd cyhoeddiad argymhellion yr athro Donaldson. Cred fod bai ar y cwricwlwm am fod yn gaeth i bynciau ac yn ‘gwthio dysgu trawsgwricwlaidd pwysig i’r cynion’. Er mwyn parhau rhaid mabwysiadau’r cyfrifoldebau trawsgwricwlaidd. Seiliwyd y newid yma ar drefn gwricwlwm gwledydd eraill, er enghraifft Awstralia a Seland Newydd lle mae pwysigrwydd ar les, sgiliau sylfaenol a thechnoleg gwybodaeth a chymdeithasol. Cysylltir agweddau'r gwledydd yma â’r pedwar diben;
· Dysgwyr uchelgeisiol, galluog
· Dinasyddion egwyddorol, gwybodus
· Cyfranwyr mentrus, creadigol
· Unigolion iach, hyderus
Argymhella rhif chwech yr adroddiad Dyfodol Llwyddiannus sy’n mynnu’r defnydd o sgiliau trawsgwricwlaidd ‘Dylai dysgu gan blant a phobl ifanc gael ei ddatblygu ar draws y cwricwlwm drwy dri Chyfrifoldeb Trawsgwricwlaidd...’ . Ar y newid yma, ni fydd gofyn i ddilyn yr hen fframweithiau o gwricwlwm 2008. Crëir unigolion gwybodus ac athrawon Cymru fframwaith newydd ar gyfer y trawsnewid. Pwrpas dewis y tair sgil benodol yma yw eu bod yn ymgorffori sgiliau sylfaenol y bydd angen ar gyfer y dyfodol, cysyllta hyn â rhestr sgiliau 2018 The World Economic Forum, dyma rai sy’n gofyn am sgiliau rhifedd, llythrennedd a chymhwysedd digidol:
· Technology design and programming
· Analytical Thinking and innovation
· Social Influence 
Addysgu’n Drawsgwricwlaidd:
Cytuna Kerry (2015) â’r dull o addysgu’n drawsgwricwlaidd wrth iddo ddarllen y Plowden Report. Nodir na ddylwn gyfyngu gwybodaeth i un pwnc unigol. Nad yw disgyblion yn dysgu’n bwrpasol wrth wneud hyn. Mantais o addysgu’n drawsgwricwlaidd nid yw sgiliau gwybyddol disgyblion yn cwympo, oherwydd maent cymhwysant sgiliau yn hytrach na dysgu at bwrpas arholiad yn unig. O brofiad ymarfer dysgu, clir iawn yw bod rhai disgyblion yn chwalu dan bwysau arholiadau, megis y profion cenedlaethol. Ni ddylid cymryd y canlyniad fel adlewyrchiad o gallu’r disgyblion dros y flwyddyn academaidd. Efallai y bydd gallu unigolyn yn gwellhau drwy’r dull trawsgwricwlaidd o addysgu.
Dywed Grigg (2010) mai sgiliau darllen yw’r broblem sy’n atal datblygiad trawsgwricwlaidd. Rhaid sicrhau sgil darllen cryf cyn ceisio cysylltu ag ymgorffori llythrennedd i’r gwersi. Er hyn mae’r disgyblion yn dysgu ac yn datblygu sgiliau darllen uwch ad felly’n caniatáu hyrwyddo llythrennedd yn drawsgwricwlaidd.
Disgrifia’r gwefan historical association, agweddau posib y mae addysgu’n drawsgwricwlaidd yn hybu, megis ymholiadau, mentergarwch a hybu trafodaethau dosbarth. Fe all y pwnc trafod yma ar unrhyw achlysur a dyma ble mae’n hanfodol bod yr athro yn manteisio ar y cyfle i hybu parhâd â’r drafodaeth. 
Esbonnia Barnes (2015), nad oedd Prydain wedi mabwysiadu'r meddylfryd o addysgu’n drawsgwricwlaidd nes diwedd y 60au gyda’r Plowden Report. Gofynnir i ddamcaniaethwyr cefnogi’r ffaith mai dysgu gweithredol, dysgu’n arweiniol o brofiadau yw ddull sy’n datblygu dysgu disgyblion ysgolion cynradd. Gwêl eto gwrthdaro i’r dull wrth i gwricwlwm 1989 cael ei chyhoeddi, lle'r oedd dysgu plant wedi’i chyfuno i ddeg maes dysgu. Dim ond yn 2003 daeth elfen o drawsgwricwlaidd/ ryddid i’r cwricwlwm.
Amlyga Hayes (2010) , nod addysgu’n drawsgwricwlaidd yw i gryfhau’r meysydd dysgu trwy gyfuno pynciau neu eu haddysgu fel prosiect. Nodir deg lefel o sut i integreiddio gwaith trawsgwricwlaidd (Fogarty 1995, nodwyd yn Hayes, 2010) cysyllta’r lefelau â modelau Barnes (2015)
· Connected – Hierarchaidd
· Webbed – Thema Seiliedig 
· Networked – Aml/Rhyng Ddisgyblaethol
Wrth dderbyn y modelau gwahanol mae’n caniatáu cynllunio cywir, ystyrlon gan athrawon. Heb y modelau yma y mae’n galluogi barnau a deallusrwydd y dull i gymysgu rhwng athrawon ac ysgolion. I sicrhau addysgu da, dylid derbyn canllawiau clir ar beth yw’r gofynion, yng Nghymru cyfeirir at y fframweithiau drafft y cwricwlwm newydd.

Arfer Dda:
Yn dilyn argymhellion Donaldson, penderfynwyd ysgol yng Nghaerfyrddin (Estyn, 2018) ffocysu ar ddatblygiad cymhwysedd digidol yr ysgol gyfan. Defnyddir amrywiaeth ac ystod eang o fedrau digidol y disgyblion i feithrin hyder er mwyn creu blog digidol i rannu â’r ysgol a rhieni. Mantais yma oedd y dechnoleg, llwyddodd codi hyder y disgyblion wrth iddynt ddysgu sut i storio, rhannu a chyflwyno gwybodaeth. Cysyllta gweithdrefnau’r ysgol a’r project blog hyn yn uniongyrchol â ddrafft y fframwaith cymhwysedd digidol (LlC, 2022) megis ‘defnyddio offerynnau meddalwedd i greu a gwella cydrannau testun, delwedd, sain, animeiddiad a fideo; cyfuno’r cydrannau i gynhyrchu canlyniadau priodol ar gyfer amrywiaeth o gynulleidfaoedd a dibenion’. Erbyn hyn cefnogir y cyfrifoldebau trawsgwricwlaidd drwy gwelliant yn hyder athrawon a fedrau’r disgyblion. Wedi hyn maent yn gallu cynllunio gweithgareddau ar eu cyfer gan ymgorffori’r elfennau trawsgwricwlaidd.
Ffocysir yr ail arfer dda (Estyn, 2017) ar sicrhau dilyniant a medrau cryf disgyblion. Yn unol â datblygiadau’r cwricwlwm defnyddir model thema seiliedig fel sylfaen i gychwyn y cynllunio. Sicrheir cynllunio ar gyfer sgiliau ystyrlon sy’n ategu dibenion y cwricwlwm. Penderfynir yr ysgol i beidio symud yr athrawon o amgylch dosbarthiadau er mwyn sefydlu darpariaeth gryf a chywir o’r medrau ym mhob dosbarth, cyfnod allweddol dau yn benodol. O ran drawsgwricwlaidd mae’r sylfaen medrau yn caniatáu gweithgareddau ystyrlon yn benodol i bob ystod oedran yn ôl ymchwil a pharatoadau' yr athrawon.
Y drydedd arfer dda a rhannwyd gan Estyn (dim dyddiad) yw’r broses o geisio trosglwyddo arferion y cyfnod sylfaen i gyfnod allweddol dau i ddilyn newidiadau’r cwricwlwm i fod yn fwy agored â’r ffordd o addysgu. Nodir eu bod wedi mabwysiadu darpariaeth effeithiol y CS i greu parthau dysgu i fathemateg a chymhwysedd digidol. Defnyddir thema fel sylfaen trawsgwricwlaidd ac yna’n rhyddhau’r penderfyniad i’r disgyblion o ble y hoffent hwy gweithio. Nid oes amserlenni caeth i’r prosiectau yma felly pe bai plant â diddordeb mawr yn y pwnc bydd hawl iddynt barhau gyda’r gweithgareddau yn ystod amser egwyl, yn y gampfa lle mae ystod o adnoddau gwahanol. Agwedd thematig sy’n cael eu rhannu yma, cysyllta hyn â Donaldson drwy’r cyfrifoldebau trawsgwricwlaidd a dibenion o ‘ ddysgwyr mentrus a chreadigol’.
Manteision a chyfyngiadau:
Wrth ffocysu ar rifedd yn drawsgwricwlaidd, gwelir gwellhad yn nealltwriaeth y disgyblion. Er mwyn iddynt ddeall y cysyniadau y mae rhaid i blant trafod y problemau a pheidio â gwrando a nodi atebion eraill (Grigg, 2015). Awgryma diffyg dilyniant ym mathemateg disgyblion blwyddyn saith (Ofsted,2015)  oherwydd ail-adrodd gan athrawon, yn y pendraw bwriad Donaldson yw sicrhau addysgeg gadarn sy’n llifo o’r cynradd i’r uwchradd.
Awgryma Donaldson (2015) bod angen i blant Cymru derbyn yr un mewnbwn o’r iaith Gymraeg o feithrin hyd at adael ysgol. Wedi hyn bydd gan disgyblion iaith Gymraeg naturiol i’w ddefnyddio yn ystod diwrnod ysgol. Cysyllta hyn â phwynt Grigg (2015) lle nodwyd bod yr iaith Gymraeg yn hybu datblygiad mathemategol oherwydd adlewyrchiad yr enwau rhif, maent yn dangos ac yn dweud pwrpas y rhif. Enghraifft o hyn yw ‘13’ sef un deg tri. Gellid dadlau sgil sylfaenol trawsgwricwlaidd rhifedd yw hyn er mwyn i’r plant cymhwyso’r wybodaeth i waith arall.
Gwêl cyfrifoldebau trawsgwricwlaidd y cwricwlwm newydd fel ffocws craidd i gynllunio athrawon. Er hyn, y mae’r syniad o ddefnyddio mathemateg mewn agweddau pob dydd wedi’i nodi gan Grigg (2015). Pwysleisir y defnydd o fathemateg wrth drafod y rhestr cinio neu newyddion y dydd. Wrth gynnal y trafodaethau yma nid yn unig datblygiad rhifyddol y plant y gwna, ond yn hybu elfen llythrennedd o lafaredd pwnc penodol.
Er bod cyngor yn ei le bellach gan gonsortia lleol i athrawon ar sut i gynllunio ar gyfer gweithgareddau trawsgwricwlaidd, nodir Barnes a Shirley (2007) bod diffyg profiad gan athrawon dan hyfforddiant o waith trawsgwricwlaidd. Ni dderbynwyd hyn ar eu profiadau dysgu. Gellir dweud yn sicr bod y cyfleodd ar gael heddiw, ond o brofiad nid yw bob ysgol yn caniatáu’r profiad i addysgu/arsylwi’r dull yma.
Wrth beidio hybu cysylltiadau rhwng pynciau, gall hyn fod yn ddifrifol i datblygiad ymennydd ddisgyblion. Nodir mai natur yr ymennydd yw creu cysylltiadau a datblygu ar brofiadau newydd, felly os nad ydynt yn mabwysiadu’r cyfrifoldebau trawsgwricwlaidd yn gywir ac yn ystyrlon ni fydd y cysylltiadau yn cael eu gwneud. Gwêl pwyslais wrth i’r plentyn fod yn ganolog i’r dysgu, ac wrth ddilyn er enghraifft model Barnes galluoga rhyddhad i’r dysgu. 
Cyflea Whittey et al (2006), na all y cyfrifoldebau cael eu trosglwyddo i bob pwnc oherwydd eu natur. Er enghraifft rhifedd neu gymhwysedd digidol yng ngwers drama, dibynna’n llwyr ar nod y wers. Dywed wedyn ar bersbectif arall, nad oes sgiliau cymdeithasol yn cael eu dysgu trwy’r pynciau academaidd. A dylai hyn fod yn gyfrifoldeb? Pe bai sgiliau cymdeithasol yn gyfrifoldeb, yn sicr y cefnogir dibenion Donaldson.
Llythrennedd, Rhifedd a Chymhwysedd Digidol - Cyfrifoldebau Trawsgwricwlaidd
Dengys adroddiad Estyn (2016-17) y ffordd orau i blant gael y mwyaf allan o’r cwricwlwm yw sicrhau eu bod â medrau cryf llythrennedd. Yn ogystal, amlyga’r ddogfen bod sgil llythrennedd yn hanfodol i bobl ifanc. Cryfder addysgu sgiliau yn drawsgwricwlaidd yw bod cydlynydd yn yr ysgol yn gweithio’n benodol i ddatblygu medrau ar draws yr ysgol gyfan. Felly hyn nodir y ddogfen bod datblygiad cadarn i’w gweld yn cynllunio athrawon a gwaith y disgyblion.
Awgryma Amadio (2013) bod pwrpas da i gyfrifoldebau trawsgwricwlaidd wrth i ddisgyblion cyd-weithio. Yn dilyn hyn nodir problemau gweithredu gan athrawon o ran cynllunio, gweithredu a dulliau addysgu. Cysyllta hyn i ddogfen Estyn lle nodir maes i wella yw cysondeb y cynllunio a’r gweithrediad ar lawr y dosbarth.
Gwêl yn nogfen dysgu gweithredol (2017) bod addysgeg rhai ysgolion CS/CA2 yn cyfyngu’r cyfleoedd i ddatblygu’r cyfrifoldebau yma oherwydd diffyg dealltwriaeth glir a chysondeb. Nodir ‘cyfloedd cyfyngedig i ddatblygu eu hannibyniaeth’. I sicrhau integreiddiad clir a phwrpasol i lythrennedd a rhifedd dylid rhannu profiadau chwarae rôl a darpariaeth barhaus fel y ffordd orau.
Yn debyg i lythrennedd, amlygir y ddogfen fod gafael yn fedrau rhifedd yn hollbwysig i’r dyfodol. Gwêl disgyblion yn cymhwyso’r wybodaeth i broblemau go iawn. Nodir bod ysgolion da yn cynllunio agweddau rhifedd i gyd-destunau ar draws y cwricwlwm. Paratoir hyn ar gyfer ymgorffori’r cyfrifoldebau. Er hyn, awgryma bod angen gwellhad wrth feddwl am strategaeth ysgol gyfan i weithredu’r cyfrifoldebau pan fyddant yn statudol. Yn sicr, datblygir medrau rhifedd disgyblion yn gyson ond pwysleisir pwysigrwydd herio plant mwy abl a thalentog drwy’r cyfrifoldebau.
Eglurir bod cynlluniau yn ennyn diddordeb y disgyblion. Cysylltir â ddiben y cwricwlwm newydd sef y bydd y dysgwyr yn gyfranwyr mentrus a chreadigol. Noda’r ddogfen mai brwdfrydedd athrawon sy’n hybu gwerth TGCh i’r disgyblion. Gwelir prin iawn o hyn ar brofiad addysgu oherwydd diffyg hyder a’r ffaith bod arbenigwr yn cynnal y gwersi TGCh. Serch hyn, amlyga nad yw medrau cymhwysedd digidol disgyblion yn cael eu cymhwyso allan o’r wers unigol, cynradd nac uwchradd. Wedi newidiad y cwricwlwm bydd gofyn i gynllunio gwersi sy’n datblygu sgiliau pwrpasol. 
Noda Andrews a Lewis(2000) bod ceisio asesu deilliannau themâu trawsgwricwlaidd yn anodd oherwydd y nifer o sgiliau trosglwyddadwy. Amlyga fframwaith asesu (2013) y ffordd orau i sicrhau asesiad safon dda yw drwy edrych ar y cysylltiadau ystyrlon. Cyfyng o asesu trawsgwricwlaidd yw rhaid ddigwydd yn wythnosol a dilyn strwythur yr ysgol gyfan i gadw cysondeb.
[bookmark: cysill]Profiadau Personol:
Prin iawn o gyfleodd a rhoddwyd i mi ar ymarfer dysgu dros y ddwy flynedd diwethaf. Dilynodd y ddwy ysgol cynllun Cornerstones ar gyfer themâu’r flwyddyn. Gellid dadlau mai amlinelliad o elfennau trawsgwricwlaidd yw’r cynllun gan eu bod yn dilyn model Barnes - thema seiliedig. Er hyn nid oedd cyfle i addysgu pob maes oherwydd cynlluniwyd yr ysgol ymlaen llaw ar yr elfennau y bwriadasent i mi addysgu. Felly gostyngodd iaith, mathemateg ac addysg gorfforol i’m dwylo. Ceisiwyd gwneud cysylltiadau rhwng y gwersi yma i sicrhau dilyniant, er enghraifft cadw at y thema a sgil o bencampwyr. Defnyddiwyd cymhwysedd digidol ym mhob gwers, nid gan y disgyblion eu hun ar bob achlysur ond yn sicr wrth gyflwyno’r wers. Yn bersonol y dasg fwyaf tebyg i rôl y cyfrifoldebau oedd tasg ymestynnol mathemateg, roedd gofyn i’r plant trafod a dadansoddi data a’u trosglwyddo i daenlen Excel i ddarganfod ateb cymedr y data drwy ddefnyddio fformiwla. Datblyga’r disgyblion sgiliau digidol uwch ac adnewyddu fy sgiliau i o ddefnyddio meddalwedd a fformiwla. Cysyllta rhai disgyblion y sgiliau yma â’u gwersi technoleg gwybodaeth, felly yn gwneud cysylltiadau rhwng pynciau fel nodir Barnes (2015).
Ar yr ymarfer dysgu cyntaf, gwelwyd diffyg adnoddau cymhwysedd digidol i hybu a chefnogi datblygiad y disgyblion. Pedwar iPad oedd ar gael yn yr ysgol gyfan ar gyfer 36 o blant. Cymhara hyn ag astudiaeth achos Estyn (2018) o baratoi ar gyfer y fframwaith newydd. Nodir yn y ddogfen ymwybyddiaeth arweinwyr Ysgol Syr Hugh Owen o’r ‘diffyg dybryd o ran caledwedd a meddalwedd’ i ddatblygu medrau’r disgyblion ac athrawon. Erbyn hyn, mae gan pob dosbarth cynradd bwrdd gwyn rhyngweithiol, ond nid oes gan bob ysgol uwchradd yr arian i sicrhau hyn ym mhob adran. Yn ychwanegol, prin iawn yw’r amser a phenodwyd i gymhwysedd digidol, yn rhai ysgolion defnyddir yn ystod y wers yn unig. Yn yr ail ysgol, penodir un wers yr wythnos yn gyfan gwbl i gymhwysedd digidol gydag arbenigwr yn cynnal y sesiynau. Wrth feddwl ymlaen i’r cwricwlwm newydd, dyma oedd yr unig athrawes a oedd ar waith gyda’r newidiadau cymhwysedd digidol.
Tra ar y profiad addysgu ystyrir y fframwaith llythrennedd a rhifedd ar gyfer pob gwers ond nid i’r ehangder o gyfrifoldebau trawsgwricwlaidd. Gellid dweud fy mod wedi gwneud cysylltiad ond nad oedd yn gysylltiad ystyrlon i gefnogi’r cyfrifoldebau.
Casgliad
Mae’n hawdd goresgyn y cyfyngiadau posib o addysgu’n drawsgwricwlaidd trwy sicrhau hyfforddiant addas i athrawon megis hyfforddiant consortia lleol. Byddai’r hyfforddiant yn rhannu’r wybodaeth ac yn hybu hyder i ffurfio cysylltiadau priodol rhwng pynciau. Yn ogystal, rhoddir cefnogaeth ar sut i gynllunio’r gwersi hyn yn llwyddiannus a sicrhau bod y disgyblion yn cael profiadau ymarferol ac ystyrlon sy’n hybu cymhelliad (Volet & Jarvela, 2001).
Yn bersonol y ffordd ymlaen yw parhau defnyddio’r hen fframweithiau ar brofiad addysgu, ond ystyried sut i ychwanegu elfennau o’r fframweithiau newydd. Teimlaf angen i benodi targedau uniongyrchol o’r safonau SAC newydd i sicrhau fy mod yn curo’r targed o ddefnyddio themâu trawsgwricwlaidd yn y gwersi
· Safon SAC - ...... gwybodaeth gadarn am addysgeg a disgyblaethau perthnasol o fewn, ac ar draws, cynnwys pynciau, meysydd dysgu, a themâu trawsgwricwlaidd (HWB, 2019)
Ceisir cyflwyno awgrym i’r mentoriaid ysgol a fydd yn caniatáu i mi addysgu yn ôl strwythur y cwricwlwm newydd er lles a datblygiad y disgyblion i’w paratoi am y newidiadau. Awgrymir syniadau addysgu newydd i ddechrau darpariaeth barhaus yn CA2 i gyd fynd ag argymhellion Donaldson ac amlinelliad y cwricwlwm drafft. Wrth wneud hyn efallai ymdrinia gweddill athrawon yr ysgol â’r dull. 
‘Coming together is a beginning, staying together is progrss, and working together is success’ – Henry Ford (Goalcast, 2019).

